Putin îi răspunde cinic lui Guterres la summitul BRICS: Trăim în familii în care se împart proprietăți și „uneori se ajunge la bătăi”
Șeful ONU a dat mâna cu Putin la summitul BRICS din Kazan, moment surprins de fotografii oficiali ai evenimentului și pus rapid pe pagina oficială a conferinței și speculat în presa rusă de stat. Mesajul de pace transmis de Antonio Guterres a fost întâmpinat cu cinism de președintele rus, care a sugerat că Rusia și Ucraina sunt o familie în care se împart proprietăți și „uneori se ajunge la bătăi”.